ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός γενικών δικαιολογητικών και διαδικασία χορήγησης εθνικών θεωρήσεων εισόδου
μακράς διάρκειας (VISA- Τύπου D).
Αντιστοίχιση υφισταμένων κλάδων και ειδικοτήτων του Οργανισμού Λειτουργίας της Αποκε-
ντρωμένης Διοίκησης Κρήτης με τους οριζόμενους στο π.δ. 85/2022 (Α’ 232) νέους κλάδους και
ειδικότητες.
ΑΠΟΦΑΣΕΙΣ
Αριθμ. 22343
(1)
Καθορισμός γενικών δικαιολογητικών και διαδικασία χορήγησης εθνικών θεωρήσεων εισόδου
μακράς διάρκειας (VISA- Τύπου D).
Η ΥΦΥΠΟΥΡΓΟΣ ΕΞΩΤΕΡΙΚΩΝ
Έχοντας υπόψη:
1. Την περ. (ιε) του άρθρου 4, το άρθρο 7, την παρ. 7
του άρθρου 63, την παρ. 2 του άρθρου 68, την παρ. 5
του άρθρου 114 και την παρ. 8 του άρθρου 176 του
ν. 5038/2023 «Κώδικας Μετανάστευσης» (Α’ 81).
2. Την περ. (κη) του άρθρου 4, τα άρθρα 299, 300 και
307 του ν. 4781/2021 «Οργάνωση και λειτουργία Υπουργείου Εξωτερικών, Συμβούλιο Απόδημου Ελληνισμού,
ρύθμιση θεμάτων διεθνούς αναπτυξιακής συνεργασίας
και ανθρωπιστικής βοήθειας και άλλες διατάξεις» (Α’ 31).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
4. Την υπ’ αρ. 115/12.7.2023 κοινή απόφαση του Πρωθυπουργού και του Υπουργού Εξωτερικών «Ανάθεση
αρμοδιοτήτων στην Υφυπουργό Εξωτερικών Αλεξάνδρα
Παπαδοπούλου» (Β’ 4524).
5. Την υπό στοιχεία Φ.3497.3/ΑΠ24245/2014 απόφαση
του Υπουργού Εξωτερικών «Καθορισμός γενικών δικαιολογητικών και διαδικασία χορήγησης εθνικών θεωρήσε-
ων εισόδου μακράς διάρκειας (VISA-Τύπου D)» (Β’ 1820),
6. Το άρθρο 3 του Κώδικα Διοικητικής Διαδικασίας
(ν. 2690/1999, Α’ 45).
7. Την υπ’ αρ. 95391/2024 κοινή απόφαση του Υπουργού Μετανάστευσης και Ασύλου και της Υφυπουργού
Εξωτερικών «Καθορισμός των ειδικών δικαιολογητικών,
ανά κατηγορία εθνικής θεώρησης εισόδου και των απαιτούμενων δικαιολογητικών για τη χορήγηση και την ανα-
νέωση των αδειών διαμονής, σύμφωνα με τις διατάξεις
του ν. 5038/2023 (Α’ 81)» (Β’ 1807).
8. Τον Κανονισμό (ΕΕ) 265/2010 του Ευρωπαϊκού
Κοινοβουλίου και του Συμβουλίου, της 25ης Μαρτίου
2010, για την τροποποίηση της σύμβασης εφαρμογής
της Συμφωνίας Σένγκεν και του Κανονισμού (ΕΚ) αριθ.
562/2006 όσον αφορά την κυκλοφορία των προσώπων
με θεώρηση μακράς διάρκειας.
9. Τον Κανονισμό (ΕΚ) 810/2009 του Ευρωπαϊκού Κοινοβουλίου και του Συμβουλίου της 13ης Ιουλίου 2009
για τη θέσπιση κοινοτικού κώδικα θεωρήσεων (Κώδικας
Θεωρήσεων), όπως τροποποιήθηκε από τον Κανονισμό
(ΕΕ) 1155/2019 και ισχύει.
10. Τα άρθρα 1 και 22 (α) του Κανονισμό (ΕΕ) 2021/1134
του Ευρωπαϊκού Κοινοβουλίου και του Συμβουλίου για
την τροποποίηση των κανονισμών (ΕΚ) 767/2008, (ΕΚ)
810/2009, (ΕΕ) 2016/399, (ΕΕ) 2017/2226, (ΕΕ) 2018/1240,
(ΕΕ) 2018/1860, (ΕΕ) 2018/1861, (ΕΕ) 2019/817 και (ΕΕ)
2019/1896 του Ευρωπαϊκού Κοινοβουλίου και του Συμβουλίου για την κατάργηση των αποφάσεων 2004/512/
ΕΚ και 2008/633/ΔΕΥ του Συμβουλίου, για τον σκοπό
της μεταρρύθμισης του Συστήματος Πληροφοριών για
τις Θεωρήσεις.
11. Τον ν. 4624/2019 (Α’ 137) περί μέτρων εφαρμογής
του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας δεδομένων προσωπικού χαρακτήρα και
ενσωμάτωση στην εθνική νομοθεσία της Οδηγίας (ΕΕ)
2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις.
12. Το γεγονός ότι με την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του κρατικού προϋπολογισμού, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2555
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2555/01.05.2024
Άρθρο 1
Ορισμός
Θεώρηση Μακράς διάρκειας (Εθνική θεώρηση-Visa D)
είναι η εξουσιοδότηση που χορηγείται από τις αρμόδιες ελληνικές Αρχές για την είσοδο και διαμονή πολιτών
τρίτων χωρών στην ελληνική επικράτεια για διάστημα
που υπερβαίνει τις 90 ημέρες και μπορεί να ανέλθει έως
τριακόσιες εξήντα πέντε (365) ημέρες, βάσει των αντίστοιχων εθνικών νομοθετικών ρυθμίσεων ή το ενωσιακό
δίκαιο για το καθεστώς διαμονής πολιτών τρίτων χωρών.
Άρθρο 2
Αρμόδια αρχή
Αρμόδια αρχή για την έκδοση εθνικής θεώρησης εισόδου είναι η ελληνική διπλωματική ή έμμισθη προξενική
αρχή.
Η αίτηση για τη χορήγηση εθνικής θεώρησης εισόδου
εξετάζεται από την προξενική αρχή εντός της δικαιοδοσίας της οποίας διαμένει νομίμως ο πολίτης τρίτης
χώρας, η οποία αποφασίζει για τη χορήγησή της. Η
προξενική αρχή εξετάζει αίτηση που έχει υποβάλει ο
νομίμως παρών πολίτης τρίτης χώρας, ο οποίος όμως δεν
διαμένει εντός της δικαιοδοσίας της και λαμβάνει σχετική απόφαση, εφόσον ο αιτών έχει αιτιολογήσει επαρκώς
την υποβολή της αίτησης στην εν λόγω προξενική αρχή.
Άρθρο 3
Υποβολή και εξέταση της αίτησης
1. Η εθνική θεώρηση εισόδου χορηγείται ανεξάρτητα από το εάν ο αιτών αλλοδαπός υπόκειται ή όχι σε
υποχρέωση θεώρησης εισόδου με βάση τον Κανονισμό
(ΕΚ) υπ’ αρ. 539/2001 του Συμβουλίου της Ε.Ε. της 15ης
Μαρτίου 2001, όπως τροποποιήθηκε και ισχύει, και δεν
παρέχει στον κάτοχό της αμετάκλητο δικαίωμα εισόδου.
2. Ο πολίτης τρίτης χώρας που επιθυμεί να λάβει εθνική
θεώρηση εισόδου οφείλει να παρουσιασθεί αυτοπροσώπως στην οικεία προξενική αρχή και:
- Να καταθέσει αίτηση συνοδευόμενη από τα προβλεπόμενα γενικά δικαιολογητικά που ορίζονται στην
παρούσα απόφαση και τα ειδικά δικαιολογητικά που
ορίζονται από την κοινή υπουργική απόφαση της παρ. 1
του άρθρου 176 του ν. 5038/2023,
- να υποβληθεί σε συνέντευξη από τον Πρόξενο ή από
εντεταλμένο υπάλληλο της προξενικής αρχής, προκειμένου να διαπιστωθεί ο σκοπός εισόδου και διαμονής
του στην Ελλάδα,
- να καταβάλει τα απαιτούμενα τέλη όπως ορίζονται
στην κείμενη εθνική νομοθεσία,
- να επιτρέψει τη λήψη των βιομετρικών του στοιχείων
σύμφωνα με το άρθρο 4 της παρούσας.
3. Η ελληνική διπλωματική ή έμμισθη προξενική αρχή
οφείλει να παραλαμβάνει αιτήσεις για χορήγηση εθνικών
θεωρήσεων εισόδου, να τις επεξεργάζεται, σύμφωνα με
τα νομίμως προβλεπόμενα και να αποφασίζει επ’ αυτών
εντός ευλόγου χρονικού διαστήματος. Συγκεκριμένη
προθεσμία τάσσεται:
(i) Στις περιπτώσεις αιτήσεων για χορήγηση εθνικής
θεώρησης εισόδου με σκοπό την εποχική εργασία (κατηγορία Ε.5.), όπου η προξενική αρχή αποφασίζει και
κοινοποιεί την απόφασή της στον αιτούντα, το αργότερο
εντός εξήντα (60) ημερών από την υποβολή της πλήρους
αίτησης,
(ii) στις περιπτώσεις αιτήσεων για χορήγηση εθνικής θεώρησης εισόδου σε ψηφιακούς νομάδες/digital
nomads (κατηγορία Ζ.1.), όπου η προξενική αρχή υποχρεούται να αποφασίσει εντός δέκα (10) ημερών από τη
σχετική αίτηση του ενδιαφερομένου,
(iii) στις περιπτώσεις αιτήσεων για χορήγηση εθνικής
θεώρησης εισόδου σε ασκούμενους (κατηγορία Η.4.),
όπου η απόφαση επί της πλήρους αιτήσεως λαμβάνεται
το συντομότερο δυνατόν και το αργότερο εντός εξήντα
(60) ημερών.
4. Η διενέργεια συνεντεύξεων, η λήψη απόφασης για
τη χορήγηση ή μη της εθνικής θεώρησης εισόδου και η
εκτύπωση και επίθεση των αυτοκόλλητων θεωρήσεων,
σε περίπτωση λήψης απόφασης για χορήγηση εθνικής
θεώρησης εισόδου, διενεργούνται αποκλειστικά από
την προξενική αρχή.
5. Προκειμένου να διαπιστωθεί ότι δεν συντρέχουν
λόγοι άρνησης εισόδου της παρ. 4 του άρθρου 7 του
ν. 5038/2023, η αρμόδια ελληνική διπλωματική ή έμμισθη προξενική αρχή δύναται να απαιτεί από τον αιτούντα
την προσκόμιση επιπλέον δικαιολογητικών. Στο πλαίσιο
αυτό, έχει τη δυνατότητα να αναζητήσει, σε συνεργασία
με τις αρμόδιες υπηρεσίες της Ελληνικής Δημοκρατίας,
στοιχεία αναφορικά με το κατά πόσο ο αιτών συνιστά ή
όχι απειλή για τη δημόσια τάξη, την εσωτερική ασφάλεια,
τη δημόσια υγεία ή τις διεθνείς σχέσεις.
6. Η συνδρομή των προϋποθέσεων της παρούσας και
της κοινής υπουργικής απόφασης της παρ. 8 του άρθρου 176 του ν. 5038/2023, δεν προδικάζει τη χορήγη-
ση της εθνικής θεώρησης εισόδου, καθώς η απόφαση
για τη χορήγηση ή μη αυτής ανήκει στην αποκλειστική
αρμοδιότητα της ελληνικής διπλωματικής ή έμμισθης
προξενικής αρχής.
7. Οι ελληνικές διπλωματικές ή έμμισθες προξενικές
αρχές, που έχουν συνάψει σύμβαση συνεργασίας με εξωτερικό πάροχο υπηρεσιών, σύμφωνα με τα άρθρα 40, 43
και το παράρτημα Χ του Κώδικα Θεωρήσεων, μπορούν
να αναθέσουν σε αυτόν την εκτέλεση ενός ή περισσότερων από τα καθήκοντα που ορίζονται στην παρ. 6 του
άρθρου 43 του Κώδικα Θεωρήσεων, για επιλεγμένες,
κατά την κρίση τους, κατηγορίες εθνικών θεωρήσεων
εισόδου.
Ειδικότερα, ο εξωτερικός πάροχος υπηρεσιών μπορεί
να επιφορτισθεί με την εκτέλεση ενός ή περισσοτέρων
από τα ακόλουθα καθήκοντα:
i) Παροχή γενικών πληροφοριών και ενημέρωση για τα
απαιτούμενα δικαιολογητικά για την υποβολή αίτησης
για χορήγηση εθνικής θεώρησης εισόδου,
ii) συλλογή αιτήσεων και δεδομένων (συμπεριλαμβανομένης της συλλογής βιομετρικών στοιχείων) και
διαβίβασή τους στην προξενική αρχή,
iii) συγκέντρωση των τελών θεώρησης εκ μέρους της
προξενικής αρχής,
iv) διαχείριση των συνεντεύξεων με τους αιτούντες.
Στη περίπτωση αυτή, οι αιτούντες δύνανται να προσέρχονται στα γραφεία του εξωτερικού παρόχου υπηρεσιών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2555/01.05.2024
και να διενεργείται η συνέντευξη με τον Πρόξενο ή με
τον εντεταλμένο υπάλληλο της προξενικής αρχής, μέσω
συστήματος τηλεδιάσκεψης (VTC).
Για τη χορήγηση της εθνικής θεώρησης εισόδου μέσω
εξωτερικού παρόχου υπηρεσιών απαιτείται (τουλάχιστον
μία (1) αυτοπρόσωπη παρουσία του αιτούντα ενώπιον
της οικείας διπλωματικής ή έμμισθης προξενικής αρχής.
Άρθρο 4
Διαδικασία υποβολής αίτησης εθνικής
θεώρησης εισόδου και γενικά δικαιολογητικά
1. Κατά την υποβολή της αίτησης, ο αιτών υποχρεούνται να παρίσταται αυτοπροσώπως ενώπιον της ελληνι-
κής διπλωματικής ή έμμισθης προξενικής αρχής ή του
εξωτερικού παρόχου υπηρεσιών, όπου και θα συλλέγονται τα ακόλουθα βιομετρικά στοιχεία του, σύμφωνα με
τα οριζόμενα στο άρθρο 13 του Κώδικα Θεωρήσεων:
- Φωτογραφία σε έντυπη μορφή ή λήψη κατά την υποβολή της αίτησης σύμφωνα με τις προδιαγραφές του
Κανονισμού (ΕΚ) αριθ. 1683/95,
- τα δέκα (10) δακτυλικά του αποτυπώματα, με επίπεδη
και ψηφιακή λήψη.
Από ανωτέρω υποχρέωση απαλλάσσονται τα υπό τοποθέτηση μέλη διπλωματικών και προξενικών αρχών
και διεθνών οργανισμών, καθώς και σύζυγοι και τέκνα
αυτών έως είκοσι (20) ετών.
2. Τα γενικά δικαιολογητικά για τη χορήγηση εθνικής
θεώρησης εισόδου, καθορίζονται ως εξής:
- Πλήρως συμπληρωμένο και υπογεγραμμένο έντυπο
αίτησης για χορήγηση εθνικής θεώρησης εισόδου, όπως
αυτό ορίζεται στο παράρτημα I της παρούσας.
Το έντυπο της αίτησης ενέχει θέση υπεύθυνης δήλωσης,
που προβλέπεται από τις διατάξεις της παρ. 6 του άρθρου
22 του ν. 1599/1986 (Α’ 75), ότι τα δηλωθέντα στοιχεία είναι
αληθή και τα δικαιολογητικά έγγραφα δεν είναι πλαστά
ή παραποιημένα,
- Διαβατήριο ή άλλο αναγνωρισμένο από τις αρμόδιες ελληνικές αρχές ταξιδιωτικό έγγραφο που πληροί τα
ακόλουθα κριτήρια:
α) Η ισχύς του εκτείνεται τουλάχιστον τρεις μήνες μετά
την προβλεπόμενη ημερομηνία αναχώρησης από την
επικράτεια των κρατών-μελών της ενισχυμένης συνεργασίας Σένγκεν ή, σε περίπτωση περισσότερων επισκέ-
ψεων, μετά την τελευταία προβλεπόμενη ημερομηνία
αναχώρησης από την επικράτεια των κρατών-μελών.
Σε αιτιολογημένη επείγουσα περίσταση, η υποχρέωση
αυτή δύναται να αίρεται,
β) περιέχει τουλάχιστον δύο (2) κενές σελίδες,
γ) εκδόθηκε εντός της προηγούμενης δεκαετίας.
Σε περίπτωση μη αναγνώρισης του ταξιδιωτικού
εγγράφου από την Ελλάδα, η αρμόδια διπλωματική ή
έμμισθη προξενική αρχή δύναται να χορηγήσει στον
πολίτη τρίτης χώρας εθνική θεώρηση εισόδου σε φύλλο
ενιαίου τύπου όπως καθορίζεται από τον Κανονισμό (ΕΚ)
υπ’ αρ. 333/2002 του Συμβουλίου, της 18ης Φεβρουαρίου 2002, για την καθιέρωση φύλλου ενιαίου τύπου, επί
του οποίου τίθεται η θεώρηση που χορηγείται από τα
κράτη μέλη στους κατόχους ταξιδιωτικών εγγράφων μη
αναγνωριζόμενων από το κράτος μέλος που χορηγεί το
φύλλο, σύμφωνα με το άρθρο 2 στοιχείο 8 του Κώδικα
Θεωρήσεων,
- πιστοποιητικό ποινικού μητρώου της αρμόδιας αλλοδαπής αρχής με το οποίο πιστοποιείται η ποινική κα-
τάσταση του αιτούντος στη χώρα διαμονής του. Σε περιπτώσεις όπου ο αιτών αποδεδειγμένα διαμένει σε χώρα
διαφορετική από αυτή της καταγωγής του, για διάστημα
μεγαλύτερο του ενός (1) έτους προ της υποβολής της
αίτησης για τη χορήγηση της εθνικής θεώρησης εισόδου,
η προξενική αρχή δύναται να ζητήσει επιπλέον την προσκόμιση ποινικού μητρώου από την χώρα καταγωγής
του πολίτη τρίτης χώρας, εφόσον η χώρα διαμονής δεν
απαιτεί ποινικό μητρώο από την χώρα καταγωγής του για
να χορηγήσει στον αιτούντα αλλοδαπό άδεια διαμονής.
Στην περίπτωση που ο αιτών πολίτης τρίτης χώρας διέμενε κατά το παρελθόν στην Ελλάδα, η ελληνική διπλω-
ματική ή έμμισθη προξενική αρχή δύναται να ζητήσει
αυτεπαγγέλτως από το Υπουργείο Δικαιοσύνης ποινικό
μητρώο δικαστικής χρήσης για τον αιτούντα.
Σε περιπτώσεις που σε ποινικό μητρώο υφίστανται
καταχωρήσεις δικαστικών αποφάσεων ή εκκρεμών ποινικών διώξεων, σταθμίζονται επί μέρους στοιχεία, όπως
η βαρύτητα των αδικημάτων, η επαναληψιμότητά τους
και η εν γένει διαφαινόμενη ροπή του υπηκόου τρίτης
χώρας σε παραβατική συμπεριφορά, προκειμένου να
κριθεί, αν η είσοδος και παραμονή του στη χώρα εγκυμονούν κινδύνους για τη δημόσια τάξη και ασφάλεια,
- ιατρικό πιστοποιητικό από αναγνωρισμένο κρατικό
ή ιδιωτικό φορέα, όπως αυτό ορίζεται στο παράρτημα
IΙ της παρούσας, από το οποίο προκύπτει ότι ο αιτών
δεν πάσχει:
α) Από νόσημα ικανό να αποτελέσει κίνδυνο για τη
δημόσια υγεία σύμφωνα με τα διεθνή δεδομένα της Παγκόσμιας Οργάνωσης Υγείας (ΠΟΥ) και του κεκτημένου
της Ευρωπαϊκής Ένωσης και
β) από άλλες λοιμώδεις, μεταδοτικές ή παρασιτικές
ασθένειες, οι οποίες επιβάλλουν τη λήψη μέτρων για την
προστασία της δημόσιας υγείας,
- ταξιδιωτική ασφάλιση, με διάρκεια ισχύος ίση, κατ’
ελάχιστον, με τη χορηγούμενη εθνική θεώρηση, με την
οποία καλύπτονται τα έξοδα που μπορεί να προκύψουν
σε περίπτωση επαναπατρισμού για ιατρικούς λόγους, για
επείγουσα ιατροφαρμακευτική φροντίδα ή/και έκτακτη
νοσοκομειακή περίθαλψη.
Άρθρο 5
Έναρξη ισχύος
Η ισχύς της παρούσας απόφασης αρχίζει την 1η Ιουνίου 2024. Από την έναρξη ισχύος της παρούσας καταρ-
γείται η υπό στοιχεία Φ.3497.3/ΑΠ24245/2014 απόφαση
του Υπουργού Εξωτερικών «Καθορισμός γενικών δικαιολογητικών και διαδικασία χορήγησης εθνικών θεωρήσε-
ων εισόδου μακράς διάρκειας (VISA-Τύπου D)» (Β’ 1820).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 23 Απριλίου 2024
H Υφυπουργός
ΑΛΕΞΑΝΔΡΑ ΠΑΠΑΔΟΠΟΥΛΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2555/01.05.2024
Αριθμ. 3647
(2)
Αντιστοίχιση υφισταμένων κλάδων και ειδικοτήτων του Οργανισμού Λειτουργίας της Αποκε-
ντρωμένης Διοίκησης Κρήτης με τους οριζόμενους στο π.δ. 85/2022 (Α’ 232) νέους κλάδους και
ειδικότητες.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις:
α) Του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα
Καλλικράτης» (Α’ 87),
β) των άρθρων 28 και 28Α του ν. 4325/2015 (Α’ 47),
όπως το τελευταίο προστέθηκε με το άρθρο 24 του
ν. 4368/2016 (Α’ 21) και αντικαταστάθηκε με το άρθρο
66 του ν. 4954/2022 (Α’ 136),
γ) των παρ. 1 και 3 του άρθρου 52 του ν. 4830/2021
«Νέο πλαίσιο για την ευζωία των ζώων συντροφιάς-Πρόγραμμα “AΡΓΟΣ” και λοιπές διατάξεις» (Α’ 169),
δ) των παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α’ 232),
ε) του π.δ. 136/2010 «Οργανισμός της Αποκεντρωμένης Διοίκησης Κρήτης» (Α’ 229).
2. Την υπ’ αρ. 86774/19-12-2022 (Υ.Ο.Δ.Δ. 1183) απόφαση του Υπουργού Εσωτερικών περί διορισμού Γραμ-
ματέως της Αποκεντρωμένης Διοίκησης Κρήτης.
3. Την υπ’ αρ. 10587/28-12-2022 απόφαση της Γραμματέως της Αποκεντρωμένης Διοίκησης Κρήτης, με την
οποία διαπιστώνεται ότι η Καργιολάκη Χαρίκλεια του
Μιχαήλ, Αναπληρώτρια Προϊσταμένη της Γενικής Διεύθυνσης Χωροταξικής, Περιβαλλοντικής και Αγροτικής
Πολιτικής, πληροί την προϋπόθεση που απαιτείται για την
άσκηση των καθηκόντων Συντονιστή σύμφωνα με την
παρ. 4 του άρθρου 28 του ν. 4325/2015, ως αρχαιότερη
Προϊσταμένη Γενικής Διεύθυνσης, περί άσκησης καθηκόντων Συντονιστή του φορέα (ΑΔΑ: ΩΝΚΥΟΡ1Θ-ΔΓΧ).
4. Την υπ’ αρ. 431/16-2-2023 εισήγηση Γ.Δ.Ο.Υ. της
Αποκεντρωμένης Διοίκησης Κρήτης, σύμφωνα με την
οποία από την παρούσα πράξη δεν προκαλείται δαπάνη σε βάρος του προϋπολογισμού της Αποκεντρωμέ-
νης Διοίκησης Κρήτης, σύμφωνα με το άρθρο 24 του
ν. 4270/2014 (Α’ 143).
5. Την υπ’ αρ. 84/24-3-2023 απόφαση της Ασκούσας
καθήκοντα Συντονιστή Αποκεντρωμένης Διοίκησης
Κρήτης περί αντιστοίχισης των υφισταμένων κλάδων
και ειδικοτήτων του Οργανισμού Λειτουργίας της Αποκεντρωμένης Διοίκησης Κρήτης με τους οριζόμενους
στο π.δ. 85/2022 (Α’ 232) νέους κλάδους και ειδικότητες
(Β’ 1189), όπως τροποποιήθηκε και συμπληρώθηκε με
την υπ’ αρ. οικ.6740/5-7-2023 όμοια (Β’ 4431).
6. Το υπό στοιχεία ΔΙΠΑΑΔ/Φ.2.9/89οικ.7593/
17-4-2024 έγγραφο του Υπουργείου Εσωτερικών με
θέμα «Στοιχεία προκήρυξης πλήρωσης θέσεων κατηγοριών ΠΕ, ΤΕ, ΔΕ και YE που πρόκειται να πληρωθούν σύμ-
φωνα με το άρθρο 6 του ν. 4765/2021», αποφασίζουμε:
Την αντιστοίχιση των κάτωθι κλάδων και ειδικοτήτων,
όπως περιλαμβάνονται στο π.δ. 136/2010 «Οργανισμός
της Αποκεντρωμένης Διοίκησης Κρήτης», με τους οριζόμενους στο Παράρτημα Β’ του π.δ. 85/2022 νέους κλά-
δους και ειδικότητες, που δεν είχαν αντιστοιχιστεί λόγω
δέσμευσης προς πλήρωση με διορισμό, ως ακολούθως:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ/ΟΡΓΑΝΙΚΕΣ ΘΕΣΕΙΣ
ΚΑΤΗΓΟΡΙΑ Π.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός θέσεων
ΠΕ ΓΕΩΤΕΧΝΙΚΩΝΓΕΩΠΟΝΩΝ
ΠΕ ΓΕΩΤΕΧΝΙΚΩΝ
ΠΕ ΓΕΩΠΟΝΩΝ
ΠΕ ΔΙΟΙΚΗΤΙΚΟΥΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥΟΙΚΟΝΟΜΙΚΟΥ
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 19 Απριλίου 2024
Η Ασκούσα καθήκοντα Συντονιστή
της Αποκεντρωμένης Διοίκησης κ.α.α.
Η Αναπληρώτρια Προϊσταμένη Γενικής
Διεύθυνσης Εσωτερικής Λειτουργίας
ΑΜΑΛΙΑ ΠΑΠΑΔΑΚΗ-ΜΥΡΩΝΑΚΗ

[Source: 20240202555.pdf | Tokens: 16121]